Neɛreḍ i wakken ad d-nawi ɣef tudert n yeɣriben yellan di tuddar-agi id nbedder yakan, d igemad n wid yetɣarben si snat-agi n tuddar. Ihi, ma nezmar ad d-nnini d akken lɣerba d tin iḥuzan yall tawacult si twaculin n tuddar-agi. Taddart n Icukren d tin meqren, wessiɛen s waṭas ayen iɣ-yeǧǧan ur nezmir, ur nelḥiq ara ad d-nnini igemaḍ n yeɣriben i yellan deg-s, d acu-t di taddart n Maɛmar n wwada llan azal n 86 n twaculin, ayen iɣ-yeǧǧan a nezmer ad d-nef igemaḍ n wid iruḥen ar Fransa.